|  |  |  |
| --- | --- | --- |
|  | **ΠΟΛΥΤΕΧΝΙΚΗ ΣΧΟΛΗ**  **ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ**  **ΠΑΝΕΠΙΣΤΗΜΙΟΥΠΟΛΗ**  **26500** | ΤΗΛ. : 2610.996500  2610.996501  FAX. : 2610.996565 |

|  |  |
| --- | --- |
|  |  |
|  | Πάτρα, 20 Σεπτεμβρίου 2017  Αριθμ. Πρωτ.:864/26014 |
|  | |
|  | |

**Ο ΠΡΟΕΔΡΟΣ ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ**

Έχοντας υπόψη:

1.τις διατάξεις των άρθρων 26, 27 και 84 του Ν. 4485/2017(ΦΕΚ 114/4.8.2017, τευχ Α΄)

2. την υπ αρ.144363/Ζ1/1-9-2017 ερμηνευτική εγκύκλιο του Υ.Π.Ε.Θ με θέμα: *«Ζητήματα οργάνων διοίκησης των Α.Ε.Ι., μετά τη δημοσίευση του ν.* *4485/2017(Α΄ 114)»*

**Αποφασίζει**

την προκήρυξη εκλογών για την ανάδειξη Διευθυντή του Τομέα Β΄ Γεωτεχνικής Μηχανικής και Υδραυλικής Μηχανικής, η θητεία του οποίου έληγε στις 31/8/2017 και παρατάθηκε με το άρθ. 2 του Ν. 4473/2017 (Α΄ 78) έως την 30.11.2017.

Ως ημερομηνία διεξαγωγής της ανωτέρω εκλογής ορίζεται η 19/10/2017, ημέρα Πέμπτη και ώρα από 9:00 ως 13:00 και τόπος εκλογών, η αίθουσα συνεδριάσεων του Τμήματος.

Το σώμα εκλεκτόρων για την εκλογή Διευθυντή Τομέα απαρτίζεται από το σύνολο των μελών Δ.Ε.Π. και των μελών Ε.Ε.Π., Ε.Δ.Ι.Π. και Ε.Τ.Ε.Π. του οικείου Τομέα. Η εκλογή γίνεται με ενιαίο ψηφοδέλτιο, που περιλαμβάνει τα ονόματα όλων των υποψηφίων. Η ψηφοφορία είναι άμεση και μυστική και διεξάγεται με κάλπη. Οι εκλογείς σημειώνουν την προτίμησή τους για έναν μόνο από τους υποψήφιους Διευθυντές δίπλα από το όνομά του. Σε περίπτωση που κανένας υποψήφιος δεν συγκεντρώσει την απόλυτη πλειοψηφία των έγκυρων ψήφων ή σε περίπτωση ισοψηφίας, η ψηφοφορία επαναλαμβάνεται αμέσως, την ίδια ημέρα, μεταξύ των δύο (2) πρώτων σε ψήφους υποψηφίων, οπότε και εκλέγεται ο υποψήφιος που συγκεντρώνει τις περισσότερες έγκυρες ψήφους. Σε περίπτωση ισοψηφίας, διενεργείται κλήρωση από τον Πρόεδρο του Τμήματος.

Δικαίωμα υποβολής υποψηφιότητας έχουν τα πλήρους απασχόλησης μέλη Δ.Ε.Π. μέχρι και τη βαθμίδα του επίκουρου του οικείου Τομέα για θητεία ενός (1) έτους. Αν δεν υπάρχουν υποψηφιότητες, ο Διευθυντής του Τομέα ορίζεται από τη Συνέλευση του Τμήματος μεταξύ των μελών Δ.Ε.Π. του Τομέα. Δεν επιτρέπεται να είναι υποψήφιοι μέλη Δ.Ε.Π. που αποχωρούν από την υπηρεσία λόγω συμπλήρωσης του ανώτατου ορίου ηλικίας κατά τη διάρκεια της προκηρυσσόμενης θητείας. Επιτρέπεται η εκλογή Δ/ντή Τομέα για δεύτερη συνεχόμενη θητεία.

Την ευθύνη διεξαγωγής της εκλογικής διαδικασίας έχει τριμελής εφορευτική επιτροπή με ισάριθμους αναπληρωτές, η οποία ορίζεται με απόφαση του Προέδρου τουλάχιστον πέντε εργάσιμες ημέρες πριν την ημέρα της ψηφοφορίας και αποτελείται από μέλη ΔΕΠ. Η ψηφοφορία είναι άμεση και μυστική και διεξάγεται με κάλπη.

Υποψηφιότητες για το αξίωμα του Διευθυντή του Τομέα Β΄ υποβάλλονται από τους ενδιαφερόμενους στη Γραμματεία του Τμήματος στην Γραμματέα κ. Άννα Σταμίρη έως την 6/10/2017, ημέρα Παρασκευή και ώρα 13.00.

Είμαστε στη διάθεσή σας για οποιαδήποτε επιπλέον πληροφορία ή διευκρίνιση.

|  |
| --- |
| Με τιμή |
| Ο Πρόεδρος του Τμήματος |
| ΑΘΑΝΑΣΙΟΣ Α. ΔΗΜΑΣ  Καθηγητής |